Google s-a angajat să nu conteste faptele în cadrul procedurilor de soluționare, a precizat autoritatea de supraveghere, potrivit Reuters.
Societatea a propus, de asemenea, o serie de măsuri de remediere a anumitor deficiențe.
Amenda este legată de o dispută privind drepturile de autor în Franța cu privire la conținutul online, într-un caz declanșat de plângerile unora dintre cele mai mari organizații de presă din Franța, inclusiv Agenția France Presse (AFP).
Disputa părea rezolvată în 2022, când gigantul tehnologic american a renunțat la apelul său împotriva unei amenzi inițiale de 500 de milioane de euro emise la finalul unei investigații majore.
În declarația de miercuri, autoritatea de supraveghere a afirmat că Google a încălcat termenii a patru din cele șapte angajamente convenite în acordul de soluționare, inclusiv desfășurarea cu bună credință a negocierilor cu editorii și furnizarea de informații transparente.
Google nu a putut fi contactat imediat pentru comentarii.
(sursa: Mediafax)